staqsa lill- Ministru għad-Djalogu Soċjali, Affarijiet tal-Konsumatur u Libertajiet Ċivili: Tista' l-Ministru tgħid x'ġie diskuss mal- tul is-sena li għaddiet u għal kemm-il laqgħa u għal liema laqgħat attendiet l-Ministru jew uffiċjali fi ħdan il-Ministeru tagħha? Ninforma lill-Onor Interpellant li b'kollox attendejt għal żewġ laqgħat. Waqt il-konferenza annwali tal- li saret f'Ġinevra f'Ġunju 2015 ġew diskussi dawn it-temi fil-kumitati rispettivi tagħhom: · l-iffaċilitar tat-tranżizzjoni tal-ħaddiema mill-ekonomija informali għal ekonomija formali · il-ħolqien ta' xogħol produttiv u deċenti f'intrapriżi żgħar u medji · l-objettivi strateġiċi tal-protezzjoni soċjali u l-kundizzjonijiet tax-xogħol Bħal ma jsir kull sena, attendejt u indirizzajt is-sessjoni plenarja tal-konferenza fil-waqt li uffiċjali mid-Dipartiment għar-Relazzjonijiet Industrijali u tal-Impjieg attendew għas-sessjonijiet plenarji u għall-laqgħat tal-kumitati dwar 'l-iffaċilitar tat-tranżizzjoni tal-ħaddiema mill-ekonomija formali għal ekonomija informali' u 'il-ħolqien ta' xogħol produttiv u deċenti f'intrapriżi żgħar u medji'. Laqgħa oħra li attendejt għaliha saret f'Dubrovnik f'April 2015 li fiha ġew diskuss l-isfidi li jiltaqgħu magħhom l-Istati Membri u pajjizi oħra tal-Ewropa fil-ġlieda tagħhom kontra l-aspett mifrux ta' xogħol mhux iddikjarat u l-konsegwenzi li dan iġib miegħu fuq l-impjieg u t-tkabbir ekonomiku.
INTERNATIONAL LABOUR ORGANISATION - LAQGĦAT